જિંદગી એની ગતિએ આગળ વધે છે. એ દંપતીના ફૅમિલીમાં એક સંતાનનો ઉમેરો થાય છે અને ત્યાર પછી હોમલોનના રીપેમેન્ટની સમસ્યા શરૂ થાય છે. દીવાન હાઉસિંગ ફાઇનૅન્સ લિમિટેડના વાઇસ ચૅરમૅન અને મૅનેજિંગ ડિરેક્ટર કપિલ વાધવાન કહે છે, ‘જીવનનો આ એવો તબક્કો છે જ્યારે ખર્ચ વધે છે અને ડબલ ઇન્કમમાંથી એકમાં ભારે ઘટાડો થાય છે અથવા તો સમૂળગી બંધ થઈ જાય છે. એટલે જ યુવાન દંપતીઓ જ્યારે હોમલોન લે ત્યારે તેમણે ભવિષ્યનો વિચાર કરીને લોન લેવી જોઈએ.’